IHighalnders Isesiqongweni Engalaneni yePSL
Iqembu le Highlanders yilo eselihlezi phezu kwengalane yemiklomelo ngemva kwemidlalo yePremier Soccer League edlalwe ngoLwesithathu elizweni
BULAWAYO — Iqembu le Highlanders yilo eselihlezi phezu kwengalane yemiklomelo ngemva kwemidlalo yesigaba se Premier Soccer League edlalwe namhlanje enkundleni ezitshiyeneyo zelizwe. Iqembu le Highlanders selilemiklomelo engamatshumi amane lane (44) ngemva kokunqoba iqembu le Tripple B nge 4 ka 1 emdlalweni obusemagumeni. Abahlohlele iqembu le Highlanders ngabathi uNjabulo Ncube, uBheki Ncube, UMasimba Mambare kanye lo Ozias Zibande. Otholele iTripple B umklomelo wokukhipha inhloni ngu Webster Chingodza. IBosso iqonge yayahlala phezu kweqembu le Dynamos lona elitshaywe nge 2 ka nya liqembu le FC Platinum emdlalweni obusenkundleni ye Mandava. Limpumela itshiye iDynamos ilemiklomelo engamatshumi amane lambili (42) kuthi ngemva kwayo kuleqembu le Harare City lona elilemiklomelo elingana leye DeMbare ngemva kokuba ngutshiki lobhanqa 1 ka 1 le Black Mambas. IFC Platinum layo ilingene ngemiklomelo le Dynamos kanye le Harare City. Kundawo yesihlanukule Caps United yona elemiklomelo engamatshumi amathathu lathoba munwe munye 39 points. Iqembu le Caps linqobe ele Chicken Inn nge 2 ka 1 emdlalweni obuse National Sports Stadium. Kweminye imidlalo ebikhona namhla iqembu le How Mine linqobe ele Motor Action nge 1 ka nya emdlalweni obuse Motor Action Sports Club kuthi iqembu le Hwange linqobe ele Shabanie Mine nge 2 ka zero emdlalweni obusemalahleni.